I Helvetes Forgård

I Helvetes Forgård eller In Hell er en amerikansk actionfilm fra 2003 regissert av Ringo Lam.
Hovedrollene spilles av Jean-Claude Van Damme, med  Lawrence Taylor, Marnie Alton, Malakai Davidson og Billy Rieck. Det er det tredje og siste samarbeidet mellom Jean-Claude Van Damme, og Hong Kongs filmregissør Ringo Lam. 


== Handlingsreferat ==
Kyle LeBlanc er en amerikaner som arbeider i Magnitogorsk, Russland. Når han hører sin kone bli angrepet over telefonen, skynder Kyle seg hjem. Men han er for sent ute til å redde henne. Sergio Kovic, mannen som voldtok og myrdet hans kone, bestikker en dommer under rettssaken og blir funnet uskyldig på grunn av mangel på bevis. Rasende over denne urettferdigheten stjeler Kyle en pistol og skyter Sergio flere ganger i full offentlighet. For dette dømmes han til livsvarig fengsel, uten mulighet for prøveløslatelse.
Kort tid etter at han ankommer fengselet, blir Kyle slått ned av en vakt, fordi han ikke ønsker å gi fra seg gifteringen sin. Samme kveld blir han vitne til at en annen amerikaner, en 21 år gammel innsatt ved navn Billy Cooper, blir ført til en annen celle av vaktene for å bli voldtatt av en fange - et medlem av den russiske mafiaen, Andrei. Neste morgen blir en forslått og traumatisert Billy ført til en sykestue av vaktene. Kyle havner snart i slagsmål mot Andrei, og blir plassert i isolasjon. I ensomhet forsøker Kyle å begå selvmord, men dette mislykkes. Til slutt blir han overført til en celle sammen med en annen fange, innsatt nummer 451, en afroamerikaner med rykte på seg for å ha drept sine tidligere celle-kamerater. Den sadistiske sjefen for vakt-styrken (spilt av Carlos Gómez) trór at denne fangen kommer til å gjøre det samme mot Kyle. Men over tid begynner de to fangene å stole på hverandre.
Kyle møter snart Billy Cooper igjen, som forklarer at han soner en dom på atten måneder etter å ha kjørt bil i beruset tilstand, og krasjet inn i en restaurant. Kyle møter også Malakai, en annen innsatt som sitter i en rullestol. Han oppdager snart hvordan den russiske mafiaens har en allianse med vaktene i fengselet. Den korrupte Hruschov, som kontrollerer hele fengselet, forårsaker ofte ulike konflikter mellom alle de forskjellige rivaliserende gjengene blant de innsatte.


== Skuespillere ==
Jean-Claude Van Damme som Kyle LeBlanc
Lawrence Taylor som insatt nummer 451
Alan Davidson som Malakai
Billy Rieck som Coolhand.
Jorge Luis Abreu som Boltun
Lloyd Battista som General Hruschov
Michael Bailey Smith som Valya
Robert LaSardo som Usup
Carlos Gómez som løytnant Tolik
Chris Moir som Billy Cooper
Valentin Ganev som Bolt.
Paulo Tocha som Viktor.
Raicho Vasilev som Andrei.
Emanuil Manolov som Ivan.
Valodian Vodenicharov som Dima.
Veselin Kalanovski som Sasha
Atanas Srebrev som Misha
Asen Blatechki som Zarik
Juan Fernández som Shubka
Michail Elenov som Sergio Kovic
Milos Milicević som Milos
Yulian Vergov som en vakt.


== Eksterne lenker ==
(en) I Helvetes Forgård på Internet Movie Database 
(no) I Helvetes Forgård hos Filmfront 
(sv) I Helvetes Forgård i Svensk Filmdatabas 
(fr) I Helvetes Forgård på Allociné 
(nl) I Helvetes Forgård på MovieMeter 
(en) I Helvetes Forgård på AllMovie 
(en) I Helvetes Forgård på Turner Classic Movies 
(en) I Helvetes Forgård på Rotten Tomatoes